A fost înregistrată cea mai mare temperatură în zona arctică: 38 de grade.
Zona arctică se topeşte. Încălzirea globală îşi continuă ritmul accelerat, iar efectele ei se simt la nivel mondial. Organizaţia mondială de Metereologie a confirmat oficial cea mai mare temperatură înregistrată în zona arctică: 38 de grade Celsius.
În oraşul siberian Verkhoyansk a fost înregistrată cea mai ridicată temperatură din zona artică. 38 de grade Celsius au fost pe 20 iunie 2020, iar acum acestă temperatură a fost omologată oficial. Media zilnică din luna iunie, în aceeaşi regiune, era de doar 20 de grade Celsius. Din cauza încălzirii globale, anul 2020 a fost unul dintre cei mai călduroşi ani din istoria Terrei, de când se fac măsurători. Căldura excesivă din regiunea arctică a produs pierderi masive din calota glaciară.De asemenea, dezgheţarea permafrostului duce la eliberarea de dioxid de carbon şi metan, care amplifică procesul de încălzire globală.